Paranapanema

Paranapanema () – upė pietryčių Brazilijoje, San Paulo ir Paranos valstijose; Paranos upės kairysis intakas. Prasideda 900 m aukštyje Brazilijos plokščiakalnyje. Teka šiuo plokščiakalniu į vakarus, pradžioje San Paulo valstija, vėliau sudaro ribą tarp Paranos ir San Paulo valstijų. Didžiausi intakai: Itapetininga, Apiai Guasu, Tibaži. Vaga slenkstėta. Ant Paranapanemos įrengta hidroelektrinių kaskada (Žurumirino, Kapivaros, Šavanteso ir kt.). Laivuojama 80 km nuo žiočių. Prie upės įsikūrę Parnapanemos, Piražu miestai.

Brazilijos upės